Lekkerland Carnival 2017 | Roekeloos
1690 keer gelees
14 Maart 2017 1690 keer gelees
Daar word ‘n wye verskeidenheid musiekvertonings by geselekteerde restaurante en lokale op die Vrydag en Saterdag aangebied. Die Lekkerland Carnival sal egter op Saterdag, 1 April, volstoom by die plaaslike park, die Dullstroom Village Green, plaasvind. Die Heuwels Fantasties, Matthew Mole en Riana Nel is die kunstenaars wat die septer swaai by die hoofvertoning. Hul word ondersteun deur die kunstenaars Valiant Swart, The Oh So Serious en Josie Field, asook Laurie Levine. Die BDI Street Permance troep sal die strate troebadoer in Dullstroom. Die Lekkerland Carnival is kindervriendelik en spog met ‘n kinderarena, ‘n verskeidenheid vermaaklikheidskunstenaars, akrobate, kosstalletjies en ‘n mikrobiertent.
Dullstroom, wat met reg kan spog met die titel vir “Die Beste klein dorpie in Suid-Afrika”, het ‘n verskeidenheid interessante winkels, galerye en restaurante. Ander heerlike feestelikhede sluit in whiskey en mikrobier vir die fynproewer, afgerond met ‘n verskeidenheid kase, lip-lek-lekker kosstalletjies en ‘n groot verskeidenheid kuns en handvlyt aktiwiteite vir die kinders.
Aangesien Dullstroom ‘n skamele 2.5-uur rit vanaf beide Johannesburg en Pretoria is, bied die Lekkerland Carnival die optimale geleentheid vir ‘n mini-wegbreek aan die einde van die eerste kwartaal … en besoekers word aangemoedig om sommer die hele naweek te benut.
Lekkerland skop die Saterdag om 9 vm af en eindig eers saans na 8 nm. Kaartjies sluit toegang tot die musiekvertonings van 31 Maart- 2 April in – sitplekke is egter beperk, so bespreek asseblief vroegtydig om teleurstelling te voorkom.
Wanneer: Saterdag 1 April; 10VM tot 8NM
Waar:	Dullstroom Green, Dullstroom (Mpumalanga)
Kaartjie Koste:	R135 Volwassenes | Kinders onder 12 jaar gratis toegang
Sosiale Media:	Facebook, Twitter and Instagram: @lekkerlandza
Hashtags:	#lekkerlandZA #lekkerlandcarnival #lekker #dullstroom
Groot Getal inskrywings vir Carnival City
Big Blue Fees 2010
10/01/2018 om 08:10
Annatjie Smit sê:
13/01/2018 om 05:19
Goeie more. Met wie kan ek kontak maak vir optredes van kunstenaars asseblief. E-mail annatjiesmit1234@gmail.com.
Julle moet die onderskeie fees-organiseerders en/of kunstenaars direk kontak.